***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος:** 2016 - 2017 Α΄ ΤΕΤΡΑΜΗΝΟ **ΣΧΟΛΙΚΗ ΜΟΝΑΔΑ:** 5ο ΓΕΛ ΝΕΑΣ ΣΜΥΡΝΗΣ – ΤΜΗΜΑ Β1

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:** ΤΟ ΕΚΠΑΙΔΕΥΤΙΚΟ ΣΥΣΤΗΜΑ ΜΕΣΑ ΑΠΟ ΤΟΝ ΚΙΝΗΜΑΤΟΓΡΑΦΟ

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Αθανασούλη Φωτεινή | ΠΕ 12 | -1- | ΝΑΙ | ΝΑΙ |

**ΠΑΙΔΑΓΩΓΙΚΗ ΔΙΑΔΙΚΑΣΙA**

Α. ΣΚΟΠΟΣ ΕΡΕΥΝΑΣ, ΣΑΦΩΣ ΔΙΑΤΥΠΩΜΕΝΑ ΕΡΕΥΝΗΤΙΚΑ ΕΡΩΤΗΜΑΤΑ:

|  |
| --- |
| Σκοπός: Βασικός σκοπός της έρευνας είναι να γνωρίσουν οι μαθητές, μέσα από την παρακολούθηση κινηματογραφικών ταινιών, την επίδραση του εκπαιδευτικού συστήματος στην κοινωνική, πολιτική και οικονομική πραγματικότητα της εποχής, γνωρίζοντας παράλληλα τη μαγεία του κινηματογράφου. Περιγράφονται συνήθως ρεαλιστικές καταστάσεις και επίκεντρο της έρευνας αποτελούν οι σχέσεις εκπαιδευτικών και των μαθητών τους κατά τη διάρκεια της σχολικής ζωής, καθώς επίσης οι διδακτικές και παιδαγωγικές μέθοδοι.Ερευνητικά ερωτήματα:* 1. Ποια η έννοια του εκπαιδευτικού συστήματος.
* 2. Ποια τα κυριότερα είδη εκπαιδευτικών συστημάτων.
* 3. Ποιες διδακτικές και παιδαγωγικές μέθοδοι εφαρμόζονται.
* 4. Ποια η σχέση των εκπαιδευτικών με τους μαθητές τους.
* 5. Ποια η σχέση των μαθητών μεταξύ τους.
* 6.Πως επηρεάζει την εκπαιδευτική διαδικασία το κοινωνικό περιβάλλον.
* 7. Σύγκριση με το σημερινό εκπαιδευτικό σύστημα.
 |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λπ.).

|  |
| --- |
| Κριτήρια επιλογής του θέματος Βασικό κριτήριο επιλογής του θέματος υπήρξε το έντονο ενδιαφέρον των μαθητών για τα εκπαιδευτικά συστήματα που κυριαρχούσαν στο παρελθόν, όπως αυτά αποτυπώνονται από τον κινηματογραφικό φακό, ξένων σκηνοθετών.Εμπλεκόμενα μαθήματα : Έκφραση-Έκθεση, Ιστορία, Πολιτική Παιδεία, Ευρωπαϊκός Πολιτισμός, Αγγλικά. Μαθησιακά οφέλη: Να γνωρίσουν οι μαθητές την αλληλεπίδραση ανάμεσα στην εκπαιδευτική διαδικασία και στη συμπεριφορά των εφήβων, μέσα από τον κινηματογραφικό φακό.Να προβληματιστούν από τις παιδαγωγικές και διδακτικές μεθόδους που χρησιμοποιούν οι εκπαιδευτικοί στη συγκεκριμένη ταινία.Να εκτιμήσουν την μεγάλη προσφορά του κινηματογράφου, ιδιαίτερα στην περιγραφή του κοινωνικού, οικονομικού και πολιτικού πλαισίου της εποχής.Να εξοικειωθούν σε μεθόδους έρευνας, όπως η βιβλιογραφική, καθώς και η παρουσίαση και ανάλυση συνεντεύξεων.Αλλαγή στάσεων και συμπεριφοράς σε σχέση με τους συμμαθητές τους. Να καλλιεργηθεί νέο ήθος όσον αφορά τον τρόπο σκέψης και δράσης με την αλληλεπίδρασή τους μέσα από τη συμμετοχή τους σε ομάδες.  |

Γ. ΕΝΔΕΙΚΤΙΚΗ ΠΕΡΙΓΡΑΦΗ ΠΗΓΩΝ ΑΝΑΖΗΤΗΣΗΣ ΔΕΔΟΜΕΝΩΝ, ΜΕΘΟΔΟΥ ΚΑΙ ΕΡΕΥΝΗΤΙΚΩΝ ΕΡΓΑΛΕΙΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΓΙΑ ΑΠΟΦΥΓΗ ΦΑΙΝΟΜΕΝΩΝ ΑΠΛΗΣ ΑΝΤΙΓΡΑΦΗΣ ΚΑΙ ΠΑΡΑΘΕΣΗΣ ΠΛΗΡΟΦΟΡΙΩΝ

|  |
| --- |
| Διαδικασία έρευνας – Μεθοδολογία* Χωρισμός σε πέντε ομάδες με συγκεκριμένα και διακριτά υποθέματα.

Παρακολούθηση ταινιών από κάθε ομάδα και καταγραφή σχολίων, με βάση τα ερευνητικά ερωτήματα. Οι ταινίες που θα παρακολουθήσουν οι ομάδες είναι οι εξής: 1.Τα παιδιά της χορωδίας – 2. Ο κύκλος των χαμένων ποιητών – 3.Το κύμα – 4. Ανάμεσα στους τοίχους.* Κάθε μέλος της ομάδας αναλαμβάνει συγκεκριμένες υπευθυνότητες και εναλλαγή ρόλων.
* Κατασκευή εννοιολογικού χάρτη, καταγράφοντας τα ερευνητικά ερωτήματα για κάθε ομάδα.
* Βιβλιογραφική έρευνα και κριτική των πηγών, με συχνές επισκέψεις στη Σχολική Βιβλιοθήκη και στο Εργαστήριο Ηλεκτρονικών Υπολογιστών.
* Συνέντευξη δομημένη από ηθοποιό, καθώς και εκπαιδευτικούς.
* Θέτουμε χρονικά όρια για την πραγματοποίηση συγκεκριμένων δράσεων σε κάθε φάση της ερευνητικής εργασίας.
* Συζήτηση και εξεύρεση τρόπων για ελκυστική παρουσίαση των αποτελεσμάτων.
 |

Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΚΑΙ ΤΡΟΠΟΙ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ ΚΑΙ ΤΟΥ ΤΕΧΝHΜΑΤΟΣ

|  |
| --- |
| * Γνωριμία με ορισμένα από τα πιο όμορφα έργα του παγκόσμιου κινηματογράφου.
* Ανάπτυξη δημιουργικής φαντασίας και αξιοποίηση των ικανοτήτων των μαθητών.
* Να είναι σε θέση οι μαθητές να θέτουν στόχους και να τους υλοποιούν μέσα σε συγκεκριμένο χρονικό διάστημα.
* Επιλογή αξιόπιστων πηγών υλικού από το διαδίκτυο.
* Ανάπτυξη κριτικής ικανότητας και ικανότητας σύνθεσης κειμένου.
* Εργασία σε ομάδες, καταμερισμός εργασιών και λήψη αποφάσεων.
* Ανάπτυξη ατομικής υπευθυνότητας ως προς το ομαδικό έργο.
* Να αποκτήσουν πολύτιμες εμπειρίες από τη συμμετοχή τους σε ομάδες εργασίας και κυρίως να δείχνουν σεβασμό και ανεκτικότητα στα υπόλοιπα μέλη της ομάδας τους.
* Να είναι ικανοί να παρουσιάσουν την εργασία τους με ελκυστικό τρόπο και ηλεκτρονικά.
 |

Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ-ΕΠΙΣΚΕΨΕΙΣ-ΠΡΟΣΚΛΗΣΕΙΣ ΕΙΔΙΚΩΝ

|  |
| --- |
| * Σχολική Βιβλιοθήκη, Εργαστήριο Ηλεκτρονικών Υπολογιστών.
* Βίντεο , διαδίκτυο, περιοδικά, εφημερίδες, ψηφιακή φωτογραφική μηχανή.
* Συνέντευξη από ηθοποιό και εκπαιδευτικούς..
* Χαρτόνια, μαρκαδόροι, πενάκια.
 |

Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ

|  |
| --- |
| * .Σολδάτος, Γ., Ιστορία του ελληνικού κινηματογράφου, Αιγόκερως, Αθήνα, 2002.
* Σολδάτος,Γ., Ελληνικός κινηματογράφος, Κοχλίας, Αθήνα, 2002.
* Διαδίκτυο, σχολική βιβλιοθήκη, εφημερίδες, περιοδικά.
 |

Ζ. ΣΧΟΛΙΑ ΚΑΙ ΠΡΟΤΑΣΕΙΣ ΤΟΥ ΣΧΟΛΙΚΟΥ ΣΥΜΒΟΥΛΟΥ ΠΑΙΔΑΓΩΓΙΚΗΣ ΕΥΘΥΝΗΣ

|  |
| --- |
|  |